# El &khelpcenter;

L'equip del &kde;
&traductor.Antoni.Bella;
&FDLNotice;
17 d'abril de 2016
Aplicacions 16.04

El &kde; és un equip tecnològic internacional que crea programari lliure per a ordinadors d'escriptori i dispositius mòbils. Entre els productes del &kde; hi ha un sistema modern d'escriptori per a plataformes &Linux; i &UNIX;, paquets de productivitat ofimàtica i de grups de treball, i centenars de títols de programari en diverses categories, incloent-hi aplicacions d'Internet i web, multimèdia, entreteniment, educatives, gràfiques i per a desenvolupament de programari.

KDE
kdebase
khelpcenter
kdehelp
ajuda
centre d'ajuda
Centre d'ajuda del KDE

## Manual del Sistema d'ajuda del &kde;

### Sistema d'ajuda

El sistema d'ajuda està dissenyat per a accedir de manera senzilla als sistemes d'ajuda comuns d'&UNIX; (en format man i info), així com a la documentació d'usuari i de les aplicacions, incloses les dels &plasma-workspaces; de la comunitat &kde; (en format &XML;).

Totes les aplicacions (incloses les dels &plasma-workspaces;) de la comunitat &kde; estan completament documentades, gràcies als esforços de l'equip de documentació. Si esteu interessat a ajudar-hi, subscriviu-vos a la llista de correu i escriviu a l'equip kde-doc-english@kde.org. No es requereix experiència, simplement entusiasme i paciència.

Si desitgeu ajudar en la traducció de la documentació del &kde; a la vostra llengua nativa, mireu la informació, incloent-hi els noms dels coordinadors per a cada equip de traducció, al lloc web de localització.

### Com invocar a l'ajuda

El &khelpcenter; es pot cridar de diverses maneres:

Des del menú Ajuda

  El mètode més comú probablement serà des de la mateixa aplicació. Escolliu F1 Ajuda Manual del aplicació per a obrir el manual d'aquesta aplicació.

Des del llançador d'aplicacions

  Escolliu la gran K del vostre plafó, seleccioneu Ajuda des de la pestanya Aplicacions o escriviu `ajuda` i tot seguit seleccioneu Ajuda. Això obrirà el &khelpcenter;, començant a la pàgina d'inici per omissió.

Des de la línia d'ordres

  El &khelpcenter; es pot iniciar emprant un &URL; per a mostrar un fitxer. Els &URL; també han estat afegits per a les pàgines d'`info` i `man`. Els podeu emprar de la següent manera:

  Un fitxer d'ajuda d'una aplicació

    `khelpcenter` `help:/kwrite`

    Obre el fitxer d'ajuda del &kwrite;, a la pàgina de continguts.

  Un &URL; local

    `khelpcenter` `file:/usr/local/src/qt/html/index.html`

  Una pàgina man

    `khelpcenter` `man:/strcpy`

  Una pàgina info

    `khelpcenter` `info:/gcc`

  Invocant al `khelpcenter` sense paràmetres s'obrirà la pàgina d'inici per omissió.

### La interfície del &khelpcenter;

La interfície del &khelpcenter; conté dues subfinestres d'informació.

La barra d'eines i el menú s'expliquen més endavant a .

Els documents contenen les seves pròpies eines de navegació, permetent-vos una bona mobilitat seqüencial a través d'un document, usant els enllaços Anterior, Següent i Inici, o bé moure's d'un mode menys estructurat, emprant els enllaços.

Els enllaços us poden dur a altres parts del mateix document o a un document diferent, i també podeu emprar les icones Enrere (fletxa a l'esquerra) o Endavant (fletxa a la dreta) a la barra d'eines per a moure's a través dels documents que heu estat visualitzant en aquesta sessió.

Les dues subfinestres mostren el contingut del sistema d'ajuda i la dels mateixos fitxers d'ajuda, a l'esquerra i a la dreta respectivament.

#### La subfinestra de Contingut

La subfinestra de Contingut en el &khelpcenter; es mostra a l'esquerra de la finestra. Com ja haureu suposat, podeu desplaçar la barra divisòria per a poder visualitzar amb comoditat el contingut de cada subfinestra.

La subfinestra de Contingut està subdividit en tres pestanyes, una que conté una vista en arbre mostrant tota la informació d'ajuda al &khelpcenter; i l'altra que conté el Glossari de termes del &kde;. A la tercera pestanya podreu configurar les Opcions de cerca.

##### La pestanya Contingut

La pestanya Contingut conté les següents entrades predeterminades del nivell principal en la vista en arbre:

Fonaments del &kde;

  Els Fonaments del &kde; us presentaran les moltes característiques dels &plasma-workspaces; i &applications;, i descriuran moltes de les tasques comunes que podeu realitzar en totes les &applications;.

Manual del Plasma

  El Manual del &plasma; és la documentació pels &plasma-workspaces;.

Ajuda en línia

  Una pàgina amb enllaços a ajuda en línia i informació addicional proveïda per la comunitat &kde;.

Manuals de les aplicacions

  La documentació de les aplicacions natives del &kde;. Totes les aplicacions del &kde; tenen la documentació en format &XML;, el qual és convertit a HTML. Aquesta secció llista totes les aplicacions del &kde; amb una curta descripció i un enllaç a la documentació completa de l'aplicació.

  Les aplicacions es mostren en una estructura en forma d'arbre que recorda l'estructura del menú K, fent que sigui fàcil trobar l'aplicació que s'està cercant.

Mòduls de configuració del sistema

  Proporciona una llista d'enllaços als diversos mòduls que es troben a l'aplicació &systemsettings; o al &konqueror;, al gestor de fitxers o navegador.

Mòduls del KInfoCenter

  Conté una llista d'enllaços a documentació de diversos mòduls del KInfocenter.

Processos de treball KIO

  Conté una llista d'enllaços a documentació de diversos mòduls KIO.

Pàgines de manual de l'&UNIX;

  Les pàgines man d'&UNIX; estan en el format tradicional de la documentació en línia per a sistemes &UNIX;. La majoria de programes en el sistema disposen d'una pàgina man. A més existeixen pàgines man per a funcions de programació i formats de fitxer.

Scrollkeeper

  Documentació addicional no &kde; instal·lada al vostre sistema.

Navega per les pàgines Info

  La documentació TeXinfo és emprada per la majoria d'aplicacions de &GNU;, s'inclou el gcc (el compilador C/C++), emacs i moltes altres.

##### La pestanya Opcions de cerca

La cerca dels fitxers d'ajuda és força intuïtiva, introduïu la/es paraula/es que voleu cercar al quadre de text, trieu entre les opcions (si n'hi ha), i premeu Cerca. Els resultats es mostraran a la subfinestra del visualitzador que hi ha a la dreta.

La cerca no distingeix entre majúscules i minúscules, &ead;, es consideren iguals. Per exemple, si cerqueu «Drecera», els resultats també contindran «drecera».

Les opcions disponibles són:

Mètode

  Trieu la manera com cercar múltiples paraules. Si trieu i, els resultats només es retornaran si tots els termes de cerca es troben inclosos a la pàgina. o retornarà resultats si es troba algun dels termes de cerca.

  Si les vostres cerques no retornen els resultats que esperàveu, comproveu acuradament que no heu exclòs malament el terme de cerca amb una opció errònia.

Màx. resultats

  Determina el nombre màxim de resultats retornats per la cerca.

Selecció de l'interval

  Això s'utilitza per a seleccionar les seccions on es realitzarà la cerca. Les opcions disponibles ràpidament seleccionen l'opció més comuna, mentre que A mida permet seleccionar les seccions individualment.

#### Les seccions Man i Info

Les pàgines man són les pàgines de manual estàndard d'&UNIX; i s'han emprat durant molts anys en molts sistemes operatius. Són extremadament detallades i formen la millor font d'informació per a la majoria de les ordres i aplicacions d'&UNIX;. Quan algú diu «RTFM», el manual al qual sovint es refereix és a la pàgina man.

Les pàgines man no són perfectes. Solen ser detallades, però extremadament tècniques i sovint escrites per desenvolupadors i per a desenvolupadors. En alguns casos això les converteix en difícils, fins i tot arribant a ser incomprensibles per a molts usuaris. Són, però, la millor font d'informació sòlida en la majoria de les aplicacions de línia d'ordres, i molt sovint l'única font.

Si alguna vegada us heu preguntat quin significat té el que la gent a vegades escrigui coses com man(1), es refereixen a la secció del manual a la qual pertany el terme que se cerca. Advertiu que &khelpcenter; empra nombres per a dividir les nombroses pàgines man en seccions, de manera que la cerca d'informació sigui més senzilla, si simplement esteu navegant.

També estan accessibles les pàgines Info, les quals es pretenia que substituïssin a les man. Alguns programadors d'aplicacions ja no actualitzen les pàgines man, de manera que si per a aquestes aplicacions existeix una pàgina man i una altra info, aquesta última probablement serà la més recent. La majoria d'aplicacions disposen d'una de les dues. Si esteu cercant ajuda per a una aplicació de &GNU;, el més probable sigui que la trobeu en una pàgina info i no en una pàgina man.

##### Navegar dins de les pàgines Info

Els documents info estan organitzats jeràrquicament de manera que cada pàgina es diu un node. Tots els documents info tenen un node Inici «Top», &ead;, la pàgina inicial. Sempre podeu tornar a l'Inici d'un document prement Inici.

Anterior i Següent s'usen per a moure's a les pàgines anterior i següent del nivell en què us trobeu de la jerarquia.

Fer clic sobre un element de menú d'un document serveix per a moure's a un nivell inferior al que us trobeu. Podeu pujar un nivell prement Amunt.

Les pàgines man es tracten de manera similar a les info, amb l'índex de secció que és el node superior «Top» i cada pàgina man en el nivell inferior. Les entrades man ocupen tota una pàgina.

#### El glossari del &kde;

El glossari proporciona un lloc de referència ràpida, on podeu mirar les definicions de paraules que us puguin resultar poc familiars. Aquestes abasten des d'aplicacions i tecnologies específiques del &kde; o fins i tot termes informàtics d'&UNIX;.

A la subfinestra de l'esquerra veureu una vista en arbre, amb dues possibilitats: Alfabèticament o Per tema. Ambdues contenen les mateixes entrades, ordenades de manera diferent, per a permetre que trobeu ràpidament l'element d'interès.

Navegueu per les vistes en arbre a l'esquerra, i els elements que seleccioneu es mostraran a la dreta.

#### Les barres d'eines i de menú

El &khelpcenter; té una interfície mínima, permetent que us concentreu en obtenir ajuda i no a haver d'aprendre com usar el navegador de l'ajuda.

Les icones disponibles a la barra d'eines són les següents:

##### Icones de la barra d'eines

Taula de contingut

  Va cap a la pàgina d'inici principal del &khelpcenter;.

Enrere

  Anirà a la pàgina anterior que esteu visualitzant. Feu clic a la marca de selecció a la dreta en la icona. Això mostra una llista de pàgines visitades anteriorment. En seleccionar-ne una us portarà directament a aquesta pàgina.

Endavant

  Avançarà una pàgina. Aquesta icona tan sols s'activa si ja heu emprat la icona Endarrere.

Copia

  Copia el text al porta-retalls per a enganxar-lo en una altra aplicació.

Cerca

  Cerca una paraula o paraules dintre de la pàgina actualment visualitzada.

Augmenta la mida de les lletres

  Augmenta la mida del text a la subfinestra de visualització.

Minva la mida de les lletres

  Minva la mida del text a la subfinestra de visualització. Aquesta icona tan sols s'activa si prèviament heu emprat l'augment del text.

Els menús contenen les següents entrades:

Fitxer
  &Ctrl;P Fitxer Imprimeix

    Imprimeix el contingut de la pàgina actualment visible. Trobareu manuals en format PDF al servidor de documentació del &kde;.

  &Ctrl; Fitxer Surt

    Tanca i surt del &khelpcenter;

Edita
  &Ctrl;C Edita Copia

    Copia el text seleccionat al porta-retalls.

  &Ctrl;A Edita Selecciona-ho tot

    Selecciona tot el text en la pàgina actual.

  &Ctrl;F Edita Cerca...

    Cerca una paraula o paraules dintre de la pàgina actualment visualitzada.

Visualitza
  Visualitza Estableix la codificació

    Canvia la codificació de la pàgina actual. Normalment, la configuració predeterminada Omissió hauria de ser suficient, però si teniu problemes per a veure les pàgines escrites en altres idiomes a part de l'anglès, podríeu haver de triar una codificació específica en aquest menú.

  Visualitza Mode de pantalla completa

    Canvia el &khelpcenter; al mode a pantalla completa, en el qual la finestra del &khelpcenter; tapa tota la pantalla, i no disposa de les decoracions de finestra usuals. Per a sortir d'aquest mode, premeu la drecera &Ctrl;&Maj;F.

Ves
  &Alt;Inici Ves Taula de contingut

    Va cap a la pàgina d'inici principal del &khelpcenter;.

  &Ctrl;Re Pàg Ves Pàgina Prèvia

    Anirà a la pàgina anterior de la documentació actual.

  &Ctrl;Av Pàg Ves Pàgina següent

    Anirà a la pàgina següent de la documentació actual.

  &Alt;Fletxa esquerra Ves Enrere

    Anirà a la pàgina anterior que esteu visualitzant.

  &Alt;Fletxa dreta Ves Endavant

    Si ja heu mogut la vista cap enrere amb la icona enrere o l'entrada de menú, podeu anar cap endavant una altra vegada amb aquesta entrada de menú.

Adreces d'interès
  &Ctrl;B Adreces d'interès Afegeix una adreça d'interès

    Afegeix una adreça d'interès per a la pàgina actual, el títol de les pàgines s'afegirà al menú d'adreces d'interès. Utilitzeu l'acció Suprimeix l'adreça d'interès al menú contextual d'un element per a eliminar-lo del menú.

  Adreces d'interès Carpeta d'adreces d'interès nova...

    Obriu el diàleg Carpeta nova on podreu afegir nous subelements al menú d'adreces d'interès.

Arranjament
  Arranjament Configura les lletres...

    Permet configurar la família i la mida de les lletres usades pel &khelpcenter;.

De manera addicional, el &khelpcenter; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Crèdits i llicència

&khelpcenter;

Originalment desenvolupat per en &Matthias.Elter; &Matthias.Elter.mail;

L'actual mantenidor és en &Cornelius.Schumacher; &Cornelius.Schumacher.mail;

Traductor/Revisor de la documentació: &credits.Antoni.Bella;

&underFDL; &underGPL;